text:  Elever i krig med skolereform
  07 marts 2013 kl. 16.38
  Det er ikke kun lærerne, der har erklæret krig mod skolereformen. Også mange elever er imod. Det viser sig bl.a. på Facebook.
  TV SYD har besøgt 11-årige Lauritz, som sætter palakater op mod skole-reformen. Han har også lavet en gruppe på Facebook, som opfordrer til modstand mod regeringens reformplaner.
  
  Demo og læserbreve
  I Esbjerg demonstrerede over 100 elever i formiddag mod heldagsskolen. Det var elever fra de ældste klasser på Sønderriisskolen.
  På Vamdrup Skole er reformplanerne også et varmt emne. Her har en af klasserne været igang med et forløb, hvor eleverne har skrevet læserbreve om skolereformen.
  TV SYD ser nærmere på konflikten. Og stiller spørgsmålet: Er det rimeligt at inddrage eleverne i konflikten?
  